耕甫弟寄示秋懷二章冗不能皆和次韻後章謾見愛助之意
作者：杜範
朝代：宋

paragraphs: 杜曲傳詩書，百年植門戶。
汝少秀而賢，中上期可語。
胡然織錦機，未半已投杼。
謝彼遊冶徒，前功尚可補。
墮身泥滓中，起穢實自取。
細讀玉汝章，此意可近古。
凡物甘以壞，其成在堅苦。
要須心自鞭，勿以言浪許。
它時觀厥成，一笑相爾汝。